title: Sklep Komisije (EU) 2017/1215 z dne 23. junija 2017 o določitvi meril za podelitev znaka EU za okolje detergentom za strojno pomivanje posode za uporabo v industriji in ustanovah (notificirano pod dokumentarno številko C(2017) 4228) (Besedilo velja za EGP. )

text:
                  12.7.2017

                  SL

                  Uradni list Evropske unije

                  L 180/16

            SKLEP KOMISIJE (EU) 2017/1215
      z dne 23. junija 2017
      o določitvi meril za podelitev znaka EU za okolje detergentom za strojno pomivanje posode za uporabo v industriji in ustanovah

            (notificirano pod dokumentarno številko C(2017) 4228)

      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(2) Uredbe,
      po posvetovanju z Odborom Evropske unije za znak za okolje,
      ob upoštevanju naslednjega:

                  (1)

                  V skladu z Uredbo (ES) št. 66/2010 se lahko znak EU za okolje podeli proizvodom z manjšim vplivom na okolje v njihovem celotnem življenjskem krogu.

                  (2)

                  Uredba (ES) št. 66/2010 določa uvedbo posebnih meril za podelitev znaka EU za okolje za vsako skupino proizvodov.

                  (3)

                  Sklep Komisije 2012/720/EU (2) določa okoljska merila ter s tem povezane zahteve glede ocenjevanja in preverjanja za detergente za strojno pomivanje posode za uporabo v industriji in ustanovah, ki veljajo do 14. novembra 2016.

                  (4)

                  Da bi se upošteval nedavni razvoj trga in inovacije, ki so bile razvite v vmesnem obdobju, se zdi primerno določiti spremenjen niz ekoloških meril za to skupino proizvodov.

                  (5)

                  Spremenjena merila ter z njimi povezane zahteve za ocenjevanje in preverjanje bi morali veljati šest let od datuma uradnega obvestila o tem sklepu, pri čemer se upošteva inovacijski cikel za skupino proizvodov. Namen teh meril je promocija proizvodov, ki imajo zmanjšan vpliv na vodne ekosisteme, vsebujejo omejeno količino nevarnih snovi, so učinkoviti pri priporočenih temperaturah in zmanjšujejo nastajanje odpadkov z zmanjševanjem količine embalaže.

                  (6)

                  Zaradi pravne varnosti je treba Sklep 2012/720/EU razveljaviti.

                  (7)

                  Proizvajalcem, ki so za svoje proizvode dobili znak EU za okolje za detergente za pomivalne stroje za uporabo v industriji in ustanovah po merilih iz Sklepa 2012/720/EU, se omogoči prehodno obdobje, da bodo imeli dovolj časa za prilagoditev proizvodov spremenjenim merilom in zahtevam.

                  (8)

                  Ukrepi iz tega sklepa so skladni z mnenjem Odbora, ustanovljenega s členom 16 Uredbe (ES) št. 66/2010 –

            SPREJELA NASLEDNJI SKLEP:
      Člen 1
      Skupina proizvodov „detergenti za strojno pomivanje posode za uporabo v industriji in ustanovah“ vključuje vse detergente za strojno pomivanje posode, tekočine za izpiranje in sredstva za namakanje pred pomivanjem, ki spadajo na področje uporabe Uredbe (ES) št. 648/2004 Evropskega parlamenta in Sveta (3) ter ki se tržijo in so namenjeni za uporabo s strani specializiranega osebja in poklicnih pomivalcev posode.
      Ta skupina proizvodov vključuje večkomponentne sisteme, ki jih sestavlja več kot ena komponenta za pripravo končnega detergenta. Večkomponentni sistemi lahko vključujejo številne proizvode, kot so sredstva za namakanje pred pomivanjem in tekočine za izpiranje, in jih je treba preskusiti kot celoto.
      Ta skupina proizvodov ne vključuje detergentov za strojno pomivanje posode, namenjenih za gospodinjske pomivalne stroje, detergentov, namenjenih za uporabo v pomivalnih strojih za pomivanje medicinskih pripomočkov ali v posebnih strojih za živilsko industrijo.
      Razpršilci, ki se ne odmerjajo prek avtomatskih črpalk, so izključeni iz te skupine proizvodov.
      Člen 2
      V tem sklepu se uporabljajo naslednje opredelitve pojmov:

                  (1)

                  „dodane snovi“ so namenoma dodane snovi, stranski produkti in nečistoče iz surovin v končni sestavi proizvoda [vključno s folijo, topno v vodi, če se ta uporablja];

                  (2)

                  „primarna embalaža“ pomeni:

                              (a)

                              za enkratne odmerke v ovitku, ki ga je treba pred uporabo odstraniti, ovitek posameznega odmerka in embalažo, ki je zasnovana tako, da tvori najmanjšo prodajno enoto za distribucijo končnemu uporabniku ali potrošniku na prodajnem mestu, vključno z etiketo, kjer je to ustrezno;

                              (b)

                              za vse druge vrste proizvodov, embalažo, ki je zasnovana tako, da tvori najmanjšo prodajno enoto za distribucijo končnemu uporabniku ali potrošniku na prodajnem mestu, vključno z embalažo, kjer je ustrezno;

                  (3)

                  „mikroplastika“ pomeni delce velikosti manj kot 5 mm iz netopne makromolekularne plastike, pridobljene z enim od naslednjih postopkov:

                              (a)

                              postopkom polimerizacije, kot je npr. poliadicija ali polikondenzacija, ali s podobnim postopkom, v katerem se uporabljajo monomeri ali druge izhodne snovi;

                              (b)

                              kemično modifikacijo naravnih ali sintetičnih makromolekul;

                              (c)

                              mikrobno fermentacijo;

                  (4)

                  „nanomaterial“ pomeni naravno, slučajno nastalo ali proizvedeno snov, ki vsebuje delce v nevezanem stanju ali v obliki agregatov ali aglomeratov in pri kateri je ena ali več zunanjih dimenzij – za 50 % ali več delcev pri razporeditvi snovi po velikosti glede na število – v razponu velikosti 1–100 nm (4).

            Člen 3
      Za podelitev znaka EU za okolje v okviru Uredbe (ES) št. 66/2010 mora detergent za pomivalne stroje spadati v skupino proizvodov „detergenti za strojno pomivanje posode za uporabo v industriji in ustanovah“, kakor je opredeljeno v členu 1 tega sklepa in mora biti v skladu z merili in z njimi povezanimi zahtevami za ocenjevanje in preverjanje, določenimi v Prilogi.
      Člen 4
      Merila za skupino proizvodov „detergenti za strojno pomivanje posode za uporabo v industriji in ustanovah“ ter z njimi povezane zahteve za ocenjevanje in preverjanje veljajo šest let od datuma uradnega obvestila o tem sklepu.
      Člen 5
      Za upravne namene se skupini proizvodov „detergenti za strojno pomivanje posode za uporabo v industriji in ustanovah“ dodeli kodna številka „038“.
      Člen 6
      Sklep 2012/720/EU se razveljavi.
      Člen 7
      1.   Z odstopanjem od člena 6 se vloge za podelitev znaka EU za okolje proizvodom iz skupine proizvodov „detergenti za strojno pomivanje posode za uporabo v industriji in ustanovah“, ki so bile predložene pred datumom uradnega obvestila o tem sklepu, ocenjujejo glede na pogoje iz Sklepa 2012/720/EU.
      2.   Vloge za podelitev znaka EU za okolje proizvodom iz skupine proizvodov „detergenti za strojno pomivanje posode za uporabo v industriji in ustanovah“, ki so bile vložene dva meseca od datuma uradnega obvestila o tem sklepu, se lahko pripravijo na podlagi meril iz Sklepa 2012/720/EU ali meril iz tega sklepa. Navedene vloge se ocenijo v skladu z merili, na podlagi katerih so pripravljene.
      3.   Dovoljenja za uporabo znaka EU za okolje, podeljena v skladu z merili iz Sklepa 2012/720/EU, se lahko uporabljajo 12 mesecev od datuma uradnega obvestila o tem sklepu.
      Člen 8
      Ta sklep je naslovljen na države članice.

         V Bruslju, 23. junij 2017

               Za Komisijo

            Karmenu VELLA

               Član Komisije

         (1)  UL L 27, 30.1.2010, str. 1.

         (2)  Sklep Komisije 2012/720/EU z dne 14. novembra 2012 o določitvi okoljskih meril za podelitev znaka EU za okolje detergentom za perilo za uporabo v industrijskem in institucionalnem sektorju (UL L 326, 24.11.2012, str. 25).

         (3)  Uredba (ES) št. 648/2004 Evropskega parlamenta in Sveta z dne 31. marca 2004 o detergentih (UL L 104, 8.4.2004, str. 1).

         (4)  Priporočilo Komisije 2011/696/EU z dne 18. oktobra 2011 o opredelitvi nanomateriala (UL L 275, 20.10.2011, str. 38).

         PRILOGA

            OKVIR

            MERILA ZA PODELITEV ZNAKA EU ZA OKOLJE

            Merila za podelitev znaka EU za okolje detergentom za strojno pomivanje posode za uporabo v industriji in ustanovah

         MERILA

                     1.

                     Strupenost za vodne organizme

                     2.

                     Biorazgradljivost

                     3.

                     Trajnostno pridobivanje palmovega olja, olja iz palmovih jeder in njunih derivatov

                     4.

                     Izključene in omejene snovi

                     5.

                     Embalaža

                     6.

                     Primernost za uporabo

                     7.

                     Samodejni sistem odmerjanja

                     8.

                     Informacije za uporabnike

                     9.

                     Informacije na znaku EU za okolje

               OCENJEVANJE IN PREVERJANJE
         (a)   Zahteve

         Pri vsakem merilu so navedene posebne zahteve za ocenjevanje in preverjanje.
         Kadar mora vlagatelj pristojnim organom predložiti izjave, dokumentacijo, analize, poročila o preskusih ali druga dokazila, da dokaže izpolnjevanje meril, lahko ti izvirajo od vlagatelja in/ali njegovih dobaviteljev, kjer je to ustrezno.
         Pristojni organi prednostno priznajo potrdila, ki so jih izdali organi, akreditirani po ustreznem harmoniziranem standardu za preskuševalne in kalibracijske laboratorije, in preverjanja, ki so jih opravili organi, akreditirani po ustreznem harmoniziranem standardu za organe, ki certificirajo proizvode, procese in storitve. Akreditacija se izvede v skladu z Uredbo (ES) št. 765/2008 Evropskega parlamenta in Sveta (1).
         Kadar je to primerno, se lahko poleg preskusnih metod, navedenih za vsako posamezno merilo, uporabijo tudi druge metode, če njihovo enakovrednost potrdi pristojni organ, ki ocenjuje vlogo.
         Po potrebi lahko pristojni organi zahtevajo dokazno dokumentacijo ter opravijo neodvisna preverjanja ali obiske na kraju samem.
         Kot predpogoj mora proizvod izpolnjevati vse zadevne pravne zahteve države ali držav, v katerih naj bi se dajal v promet. Vlagatelj predloži izjavo, da proizvod izpolnjuje to zahtevo.
         V „Podatkovni bazi sestavin detergentov“ (v nadaljnjem besedilu: seznam DID), ki je na voljo na spletni strani znaka EU za okolje, so navedene snovi, ki so najpogosteje dodane pri proizvodnji detergentov in kozmetičnih proizvodov. Uporablja se pri pridobivanju podatkov za izračune kritične volumske razredčitve (CDV) in ocenjevanju biološke razgradljivosti dodanih snovi. Za snovi, ki niso vključene na seznam DID, so navedena navodila za izračun ali ekstrapolacijo ustreznih podatkov.
         Seznam vseh dodanih snovi je treba predložiti pristojnemu organu ter navesti trgovsko ime (če obstaja), kemijsko ime, številko CAS, številko DID, dodano količino, delovanje in obliko, ki je prisotna v končni sestavi proizvoda (vključno s folijo, topno v vodi, če se uporablja).
         Konzervanse in barvila je treba navesti ne glede na njihovo koncentracijo. Druge dodane snovi je treba navesti, če je njihova koncentracija enaka ali večja od 0,010 % mase na maso.
         Vse dodane snovi, ki so prisotne v obliki nanomaterialov, je treba jasno navesti na seznam, z besedo „nano“ v oklepaju.
         Za vsako navedeno dodano snov je treba v skladu z Uredbo (ES) št. 1907/2006 Evropskega parlamenta in Sveta (2) predložiti varnostne liste. V primerih, ko varnostni list za posamezno snov ni na voljo, ker je snov del zmesi, mora vlagatelj predložiti varnostni list zmesi.
         (b)   Mejne vrednosti meritev

         Za vse dodane snovi se zahteva skladnost z ekološkimi merili, kot je navedeno v preglednici 1.

            Preglednica 1

            Mejne ravni, ki veljajo za dodane snovi v skladu z merilom za detergente za strojno pomivanje posode za uporabo v industriji in ustanovah (% mase na maso)

                     Ime merila

                     Površinsko aktivne snovi

                     Konzervansi

                     Barvila

                     Drugo (npr. encimi)

                     Strupenost za vodne organizme

                     ≥ 0,010

                     ni omejitve (*1)

                     ni omejitve (*1)

                     ≥ 0,010

                     Biorazgradljivost

                     Površinsko aktivne snovi

                     ≥ 0,010

                     n. r.

                     n. r.

                     n. r.

                     Organske snovi

                     ≥ 0,010

                     ni omejitve (*1)

                     ni omejitve (*1)

                     ≥ 0,010

                     Trajnostno pridobivanje palmovega olja

                     ≥ 0,010

                     n. r.

                     n. r.

                     ≥ 0,010

                     Izključene ali omejene snovi

                     Določene izključene ali omejene snovi

                     ni omejitve (*1)

                     ni omejitve (*1)

                     ni omejitve (*1)

                     ni omejitve (*1)

                     Nevarna snov

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC

                     ni omejitve (*1)

                     ni omejitve (*1)

                     ni omejitve (*1)

                     ni omejitve (*1)

                     Konzervansi

                     n. r.

                     ni omejitve (*1)

                     n. r.

                     n. r.

                     Barvila

                     n. r.

                     n. r.

                     ni omejitve (*1)

                     n. r.

                     Encimi

                     n. r.

                     n. r.

                     n. r.

                     ni omejitve (*1)

               REFERENČNI ODMEREK
         Za referenčni odmerek za izračune za dokazovanje skladnosti z merili za podeljevanje znaka EU za okolje in za preskušanje sposobnosti čiščenja velja naslednji odmerek:
         Najvišji odmerek, ki ga priporoča proizvajalec za pripravo 1 litra izpiralne vode (navedeno v g/l izpiralne raztopine ali v ml/l izpiralne raztopine) za tri stopnje trdote vode (mehka, srednja, trda).

            Ocenjevanje in preverjanje: vlagatelj predloži etiketo proizvoda ali list z navodili za uporabnika, ki vsebuje navodila za odmerjanje.

            Merilo 1 – strupenost za vodne organizme

         Kritična volumska razredčitev (CDVkronično) proizvoda ne sme presegati naslednjih mejnih vrednosti za referenčni odmerek.

                     Trdota vode
                     Vrsta proizvoda

                     Mehka
                     (< 1,5 mmol CaCO3/l)
                     (l/l izpiralne raztopine)

                     Srednja
                     (< 1,5–2,5 mmol CaCO3/l)
                     (l/l izpiralne raztopine)

                     Trda
                     (> 2,5 mmol CaCO3/l)
                     (l/l izpiralne raztopine)

                     Sredstva za namakanje pred pomivanjem

                     2 000

                     2 000

                     2 000

                     Detergenti za strojno pomivanje posode

                     3 000

                     5 000

                     7 000

                     Večkomponentni sistemi

                     3 000

                     4 000

                     5 000

                     Sredstva za izpiranje

                     3 000

                     3 000

                     3 000

            Ocenjevanje in preverjanje: vlagatelj predloži izračun vrednosti CDVkronično proizvoda. Preglednica za izračun vrednosti CDVkronično je na voljo na spletni strani znaka EU za okolje.
         Vrednost CDVkronično se za vse dodane snovi (i) v proizvodu izračuna po naslednji enačbi:

         Pri čemer je:

                     odmerek(i)

                     :

                     masa snovi (v gramih) (i) v referenčnem odmerku;

                     DF(i)

                     :

                     faktor razgradljivosti snovi (i);

                     TFkronični(i)

                     :

                     faktor kronične strupenosti snovi (i).

               Vrednosti parametrov DF(i) in TFkronični(i) so take, kot so navedene v najnovejšem delu A seznama DID. Če dodana snov ni vključena v del A, vlagatelj oceni vrednosti v skladu s pristopom, opisanim v delu B navedenega seznama, in priloži povezano dokumentacijo.

            Merilo 2 – biorazgradljivost

         (a)   Biorazgradljivost površinsko aktivnih snovi

         Vse površinsko aktivne snovi morajo biti zlahka razgradljive (aerobno).
         Vse površinsko aktivne snovi, ki so razvrščene kot nevarne za vodno okolje: kategorija akutne strupenosti 1 (H400) ali kategorija kronične strupenosti 3 (H412) mora biti poleg tega skladno z Uredbo (ES) št. 1272/2008 Evropskega parlamenta in Sveta (3) tudi anaerobno biorazgradljiva.
         (b)   Biorazgradljivost organskih snovi

         Vsebnost organskih snovi v proizvodu, ki niso aerobno biorazgradljive (niso lahko biorazgradljive, aNBO) ali niso anaerobno biorazgradljive (anNBO), ne sme preseči naslednjih ravni, ki veljajo za referenčni odmerek:

                        aNBO (g/l izpiralne raztopine)

                                 Trdota vode
                                 Vrsta proizvoda

                                 Mehka
                                 < 1,5 mmol CaCO3/l

                                 Srednja
                                 1,5–2,5 mmol CaCO3/l

                                 Trda
                                 > 2,5 mmol CaCO3/l

                                 Sredstva za namakanje pred pomivanjem

                                 0,40

                                 0,40

                                 0,40

                                 Detergenti za strojno pomivanje posode/večkomponentni sistem

                                 0,40

                                 0,40

                                 0,40

                                 Sredstva za izpiranje

                                 0,04

                                 0,04

                                 0,04

                        anNBO (g/l izpiralne raztopine)

                                 Trdota vode
                                 Vrsta proizvoda

                                 Mehka
                                 < 1,5 mmol CaCO3/l

                                 Srednja
                                 1,5–2,5 mmol CaCO3/l

                                 Trda
                                 > 2,5 mmol CaCO3/l

                                 Sredstva za namakanje pred pomivanjem

                                 0,40

                                 0,40

                                 0,40

                                 Detergenti za strojno pomivanje posode/večkomponentni sistem

                                 0,60

                                 1,00

                                 1,00

                                 Sredstva za izpiranje

                                 0,04

                                 0,04

                                 0,04

            Ocenjevanje in preverjanje: vlagatelj predloži dokumentacijo glede razgradljivosti površinsko aktivnih snovi in izračun aNBO in anNBO za proizvod. Preglednica za izračun vrednosti aNBO in anNBO je na voljo na spletni strani znaka EU za okolje.
         V povezavi z razgradljivostjo površinsko aktivnih snovi in vrednostma aNBO in anNBO organskih snovi se je treba sklicevati na najnovejši seznam DID.
         Za dodane snovi, ki niso vključene v del A seznama DID, se predložijo ustrezne informacije iz literature ali drugih virov ali ustrezni rezultati preskusov, ki dokazujejo, da so te snovi aerobno in anaerobno biorazgradljive, kot je opisano v delu B navedenega seznama.
         Če dokumentacija o zgoraj opisani razgradljivosti ni na voljo, se lahko dodana snov, ki ni površinsko aktivna snov, izvzame iz zahteve glede anaerobne razgradljivosti, če je izpolnjena ena od naslednjih treh nadomestnih možnosti:

                     (1)

                     je lahko razgradljiva in ima nizko stopnjo adsorpcije (A < 25 %);

                     (2)

                     je lahko razgradljiva in ima visoko stopnjo desorpcije (D > 75 %);

                     (3)

                     je lahko razgradljiva in se ne kopiči v organizmih (4).

               Preskušanje adsorpcije/desorpcije se opravi v skladu s Smernico OECD 106.

            Merilo 3 – trajnostno pridobivanje palmovega olja, olja iz palmovih jeder in njunih derivatov

         V proizvodih uporabljene dodane snovi, ki so pridobljene iz palmovega olja ali olja iz palmovih jeder, morajo izvirati s plantaž, ki izpolnjujejo zahteve sheme certificiranja za trajnostno proizvodnjo, ki temelji na organizacijah, ki jih sestavlja več zainteresiranih strani in ki imajo številne člane, vključno z nevladnimi organizacijami, industrijo in vlado, ter ki se ukvarjajo z okoljskimi vplivi, vključno z vplivi na tla, biotsko raznovrstnost, zaloge organskega ogljika in ohranjanje naravnih virov.

            Ocenjevanje in preverjanje: vlagatelj predloži dokazila prek certifikatov tretjih strani in prek verige nadzornih mehanizmov, da palmovo olje in olje iz palmovih jeder, ki se uporabljata za izdelavo dodanih snovi, izvirata s plantaž, ki so upravljane trajnostno.
         Med certifikati, ki se sprejemajo, je certifikat sistema Okrogla miza o trajnostnem palmovem olju (s sistemom ohranjanja identitete, ločevanja ali masne bilance) ali katere koli enakovredne ali strožje sheme trajnostne proizvodnje.
         Za kemične derivate palmovega olja in olja iz palmovih jeder je sprejemljivo, da se trajnost dokaže s sistemi trgovanja s potrdili, kot so certifikati GreenPalm ali enakovredni, ki navajajo v letnih sporočilih o napredku prijavljene količine nabavljenih in odkupljenih certifikatov GreenPalm v zadnjem letnem obdobju trgovanja.

            Merilo 4 – izključene in omejene snovi

         (a)   Posebne izključene in omejene snovi

         (i)   Izključene snovi

         Spodaj navedenih snovi se ne sme vključiti v sestavo proizvoda, ne glede na koncentracijo:

                     —

                     alkilfenoletoksilati (APEO) in drugi derivati alkilfenola;

                     —

                     atranol;

                     —

                     kloroatranol;

                     —

                     dietilentriaminpentaocetna kislina (DTPA);

                     —

                     etilendiamintetraocetna kislina (EDTA) in njene soli;

                     —

                     formaldehid in snovi, iz katerih se formaldehid sprošča (npr. 2-bromo-2-nitropropan-1,3-diol, 5-bromo-5-nitro-1,3-dioksan, natrijev hidroksimetilglicinat, diazolinidilsečnina), z izjemo nečistoč formaldehida v površinsko aktivnih snoveh, ki temeljijo na polimernih skupinah alkoksi, do koncentracije 0,010 % mase na maso v dodani snovi;

                     —

                     glutaraldehid;

                     —

                     hidroksiizoheksil 3-cikloheksen karboksaldehid (HICC);

                     —

                     mikroplastika;

                     —

                     nanosrebro;

                     —

                     nitromošusi in policiklične mošusove spojine;

                     —

                     perfluorirani alkilati;

                     —

                     kvaterne amonijeve soli, ki niso lahko biorazgradljive;

                     —

                     reaktivne klorove spojine;

                     —

                     rodamin B;

                     —

                     triklosan;

                     —

                     3-jodo-2-propinil butilkarbamat.

            Ocenjevanje in preverjanje: vlagatelj predloži podpisano izjavo o skladnosti, ki ji po potrebi priloži izjave dobaviteljev, da navedene snovi niso vključene v sestavo proizvoda.
         (ii)   Omejene snovi

         Spodaj navedenih snovi se v koncentracijah, višjih od navedenih, ne sme vključiti v sestavo proizvoda:

                     —

                     2-metil-2H-izotiazol-3-on: 0,0050 % mase na maso;

                     —

                     1,2-benzizotiazol-3(2H)-on: 0,0050 % mase na maso;

                     —

                     5-kloro-2-metil-4-izotiazolin-3-on/2-metil-4-izotiazolin-3-on: 0,0015 % mase na maso.

               Skupna vsebnost fosforja (P), izračunana kot vsebnost elementarnega P, mora biti omejena na:

                     Vrsta proizvoda
                     (v g/l izpiralne raztopine)

                     Trdota vode (mmol/CaCO3/l)

                     Mehka (< 1,5)

                     Srednja (1,5–2,5)

                     Trda (> 2,5)

                     Sredstva za namakanje pred pomivanjem

                     0,08

                     0,08

                     0,08

                     Detergenti za strojno pomivanje posode

                     0,15

                     0,30

                     0,50

                     Sredstva za izpiranje

                     0,02

                     0,02

                     0,02

                     Večkomponentni sistemi

                     0,17

                     0,32

                     0,52

            Ocenjevanje in preverjanje: vlagatelj predloži naslednje dokumente:

                     (a)

                     če se uporabljajo izotiazolinoni, podpisano izjavo o skladnosti, ki ji priloži izjave dobaviteljev, kjer je to ustrezno, s katerimi potrdi, da je vsebnost uporabljenih izotiazolinonov enaka ali nižja od postavljenih omejitev;

                     (b)

                     podpisano izjavo o skladnosti, ki ji priloži izjave dobaviteljev, kjer je to ustrezno, s katerimi potrdi, da je skupna vsebnost elementarnega P enaka ali nižja od postavljenih omejitev. Izjava mora biti podprta z izračuni skupne vsebnosti P v proizvodu.

               (b)   Nevarne snovi

         (i)   Končni proizvod

         Končni proizvod se ne razvrsti in označi kot akutno strupen, strupen za posamezne organe, povzročitelj preobčutljivosti pri vdihavanju ali preobčutljivosti kože, rakotvoren, mutagen, strupen za razmnoževanje ali nevaren za vodno okolje, kot je določeno v Prilogi I k Uredbi (ES) št. 1272/2008 in v skladu s seznamom v preglednici 2.
         (ii)   Dodane snovi

         Proizvod ne sme vsebovati dodanih snovi, katerih mejna koncentracija je enaka ali presega 0,010 % mase na maso v končnem izdelku in ki izpolnjujejo merila za razvrstitev kot strupene, nevarne za vodno okolje, ki povzročajo preobčutljivost pri vdihavanju ali preobčutljivost kože, rakotvorne, mutagene ali strupene za razmnoževanje, v skladu s Prilogo I k Uredbi (ES) št. 1272/2008 in v skladu s seznamom v preglednici 2.
         Splošne ali posebne mejne koncentracije, določene v skladu s členom 10 Uredbe (ES) št. 1272/2008 prevladajo nad zgoraj navedeno mejno vrednostjo, če so strožje od nje.

            Preglednica 2

            Omejene razvrstitve glede na nevarnost in njihova kategorizacija

                     Akutna strupenost

                     Kategoriji 1 in 2

                     Kategorija 3

                     H300 Smrtno pri zaužitju.

                     H301 Strupeno pri zaužitju.

                     H310 Smrtno v stiku s kožo.

                     H311 Strupeno v stiku s kožo.

                     H330 Smrtno pri vdihavanju.

                     H331 Strupeno pri vdihavanju.

                     H304 Pri zaužitju in vstopu v dihalne poti je lahko smrtno.

                     EUH070 Strupeno ob stiku z očmi.

                     Strupeno za posamezne organe

                     Kategorija 1

                     Kategorija 2

                     H370 Škoduje organom.

                     H371 Lahko škoduje organom.

                     H372 Škoduje organom pri dolgotrajni ali ponavljajoči se izpostavljenosti.

                     H373 Lahko škoduje organom pri dolgotrajni ali ponavljajoči se izpostavljenosti.

                     Preobčutljivost dihal in kože

                     Kategorija 1A/1

                     Kategorija 1B

                     H317 Lahko povzroči alergijski odziv kože.

                     H317 Lahko povzroči alergijski odziv kože.

                     H334 Lahko povzroči simptome alergije ali astme ali težave z dihanjem pri vdihavanju.

                     H334 Lahko povzroči simptome alergije ali astme ali težave z dihanjem pri vdihavanju.

                     Rakotvorno, mutageno ali strupeno za razmnoževanje

                     Kategoriji 1A in 1B

                     Kategorija 2

                     H340 Lahko povzroči genetske okvare.

                     H341 Sum povzročitve genetskih okvar.

                     H350 Lahko povzroči raka.

                     H351 Sum povzročitve raka.

                     H350i Lahko povzroči raka pri vdihavanju.

                     H360F Lahko škoduje plodnosti.

                     H361f Sum škodljivosti za plodnost.

                     H360D Lahko škoduje nerojenemu otroku.

                     H361d Sum škodljivosti za nerojenega otroka.

                     H360FD Lahko škoduje plodnosti. Lahko škoduje nerojenemu otroku.

                     H361fd Sum škodljivosti za plodnost. Sum škodljivosti za nerojenega otroka.

                     H360Fd Lahko škoduje plodnosti. Sum škodljivosti za nerojenega otroka.

                     H362 Lahko škoduje dojenim otrokom.

                     H360Df Lahko škoduje nerojenemu otroku. Sum škodljivosti za plodnost.

                     Nevarno za vodne organizme

                     Kategoriji 1 in 2

                     Kategoriji 3 in 4

                     H400 Zelo strupeno za vodne organizme.

                     H412 Škodljivo za vodne organizme, z dolgotrajnimi učinki.

                     H410 Zelo strupeno za vodne organizme, z dolgotrajnimi učinki.

                     H413 Lahko ima dolgotrajne škodljive učinke na vodne organizme.

                     H411 Strupeno za vodne organizme, z dolgotrajnimi učinki.

                     Nevarno za ozonski plašč

                     H420 Nevarno za ozonski plašč.

               To merilo ne velja za dodane snovi, zajete v členu 2(7)(a) in (b) Uredbe (ES) št. 1907/2006, ki določa merila za izvzetje snovi iz Prilog IV in V k navedeni uredbi iz zahtev v zvezi z registracijo, nadaljnjimi uporabniki in evalvacijo. Za ugotovitev, ali velja to izvzetje, vložnik preveri vse dodane snovi, ki so prisotne v koncentracijah nad 0,010 % (masa na maso).
         Snovi in zmesi, ki so vključene v preglednico 3, so izvzete iz točke (b)(ii) Merila 4

            Preglednica 3

            Izvzete snovi

                     Snov

                     Izjava o nevarnosti

                     Površinsko aktivne snovi

                     H400 Zelo strupeno za vodne organizme.

                     H412 Škodljivo za vodne organizme, z dolgotrajnimi učinki.

                     Subtilizin

                     H400 Zelo strupeno za vodne organizme.

                     H411 Strupeno za vodne organizme, z dolgotrajnimi učinki.

                     Encimi (*2)

                     H317 Lahko povzroči alergijski odziv kože.

                     H334 Lahko povzroči simptome alergije ali astme ali težave z dihanjem pri vdihavanju.

                     NTA kot nečistoča v MGDA in GLDA (*3)

                     H351 Sum povzročitve raka.

            Ocenjevanje in preverjanje: vlagatelj dokaže skladnost s tem merilom za končni izdelek in za vsako dodano snov, ki je prisotna v koncentraciji, višji od 0,010 % mase na maso v končnem proizvodu. Vlagatelj predloži podpisano izjavo o skladnosti, ki jo podpre z izjavami dobaviteljev, če je to ustrezno, ali varnostni list, s katerim potrjuje, da nobena od teh snovi v oblikah in fizičnih stanjih, v katerih je prisotna v proizvodu, ne izpolnjuje meril za klasifikacijo z enim ali več stavki o nevarnosti, navedenimi v preglednici 2.
         Za snovi iz Prilog IV in V k Uredbi (ES) št. 1907/2006, ki so na podlagi točk (a) in (b) člena 2(7) navedene uredbe izvzete iz obveznosti za registracijo, za dokazovanje skladnosti v ta namen zadostuje izjava vlagatelja.
         Vlagatelj predloži podpisano izjavo o skladnosti, ki jo podpre z izjavami dobaviteljev, če je to ustrezno, ali varnostni list, s katerim potrdi prisotnost dodanih snovi, ki izpolnjujejo posebne pogoje.
         (c)   Snovi, ki vzbujajo veliko zaskrbljenost (SVHC)

         Končni izdelek ne sme vsebovati nobenih dodanih snovi, ki so bile prepoznane v skladu s postopkom, opisanim v členu 59(1) Uredbe (EU) št. 1907/2006, ki določa seznam snovi kandidatk za snovi, ki vzbujajo veliko zaskrbljenost.

            Ocenjevanje in preverjanje: vlagatelj predloži podpisano izjavo o skladnosti, ki jo podpre z izjavami svojih dobaviteljev, če je to ustrezno, ali varnostni list, s katerim potrdi odsotnost vseh snovi s seznama kandidatk za snovi, ki vzbujajo veliko zaskrbljenost.
         Sklic na najnovejši seznam snovi, ki vzbujajo veliko zaskrbljenost, se navede na datum vloge.
         (d)   Dišave

         Proizvodi za strojno pomivanje posode za uporabo v industriji in ustanovah ne smejo vsebovati nobenih dišav.

            Ocenjevanje in preverjanje: vlagatelj predloži podpisano izjavo o skladnosti.
         (e)   Konzervansi

                     (i)

                     Proizvod lahko vključuje le konzervanse za konzerviranje proizvoda in samo v ustreznem odmerku za ta namen. To ne velja za površinsko aktivne snovi, ki lahko imajo tudi biocidne lastnosti.

                     (iii)

                     Proizvod lahko vsebuje konzervanse, če se ti ne kopičijo v organizmih. Da se konzervans ne kopiči v organizmih, šteje, če je njegov faktor BCF < 100 ali log Kow < 3,0. Če sta znani tako vrednost BCF, kot tudi log Kow, se uporabi najvišja izmerjena vrednost BCF.

                     (iii)

                     Na embalaži je prepovedano navajanje trditev ali domnev ali kakršnih koli drugačnih sporočil, da proizvod deluje protimikrobno ali razkuževalno.

            Ocenjevanje in preverjanje: vlagatelj predloži podpisano izjavo o skladnosti, ki ji priloži izjave dobaviteljev, če je to ustrezno, skupaj z varnostnimi listi vseh dodanih konzervansov ter informacijami o njihovih vrednostih BCF ali log Kow. Vlagatelj predloži tudi dekorativni potisk embalaže.
         (f)   Barvila

         Barvila v proizvodu se ne smejo kopičiti v organizmih.
         Da se barvilo ne kopiči v organizmih, šteje, če je njegov faktor BCF < 100 ali log Kow < 3,0. Če sta znani tako vrednost BCF, kot tudi log Kow, se uporabi najvišja izmerjena vrednost BCF. Če je barvilo odobreno za uporabo v živilih, ni treba predložiti dokazil o njegovi zmožnosti kopičenja v organizmih.

            Ocenjevanje in preverjanje: vlagatelj predloži podpisano izjavo o skladnosti, ki ji priloži izjave dobaviteljev, kjer je to ustrezno, skupaj z varnostnimi listi vseh dodanih barvil ter informacijami o njihovih vrednostih BCF ali log Kow ali dokumentacijo, s katero zagotavlja, da je barvilo odobreno za uporabo v živilih.
         (g)   Encimi

         Uporabljati je dovoljeno le inkapsulirane encime (v trdni obliki) in encimske tekočine/pastaste tekočine.

            Ocenjevanje in preverjanje: vlagatelj predloži podpisano izjavo o skladnosti, ki ji priloži izjave dobaviteljev, kjer je to ustrezno, ter varnostne liste vseh dodanih encimov.

            Merilo 5 – embalaža

         (a)   Sistemi povratne embalaže

         Če je proizvod dobavljen v embalaži, ki je del sistema vračila embalaže za proizvod, je proizvod izvzet iz zahtev, navedenih v točkah (b) in (c) Merila 5.

            Ocenjevanje in preverjanje: vlagatelj predloži podpisano izjavo o skladnosti skupaj z ustrezno dokumentacijo, ki opisuje ali prikazuje, da je bil za embalažo vzpostavljen sistem vračila embalaže.
         (b)   Razmerje med maso in učinkovitostjo (WUR)

         Razmerje med maso in učinkovitostjo (WUR) proizvoda se izračuna samo za primarno embalažo in ne sme presegati naslednjih vrednosti za referenčni odmerek.

                     Trdota vode
                     Vrsta proizvoda

                     Mehka
                     < 1,5 mmol CaCO3/l
                     (g/l izpiralne raztopine)

                     Srednja
                     1,5–2,5 mmol CaCO3/l
                     (g/l izpiralne raztopine)

                     Trda
                     > 2,5 mmol CaCO3/l
                     (g/l izpiralne raztopine)

                     Praški

                     0,8

                     1,4

                     2,0

                     Tekočine

                     1,0

                     1,8

                     2,5

               Primarna embalaža, izdelana iz več kot 80 % recikliranih materialov, je izvzeta iz te zahteve.

            Ocenjevanje in preverjanje: vlagatelj predloži izračun vrednosti WUR proizvoda. Če se proizvod prodaja v različnih embalažah (npr. z različnimi prostorninami), se izračun predloži za vse velikosti embalaže, za katere se podeli znak EU za okolje.
         Vrednost WUR se izračuna, kot sledi:

            WUR = Σ ((Wi
             + Ui
            )/(Di
             × Ri
            ))
         Pri čemer je:

                     Wi

                     :

                     masa (g) primarne embalaže (i)

                     Ui

                     :

                     masa (g) nepoporabniško recikliranega materiala v primarni embalaži (i). Ui = Wi, razen če vlagatelj dokaže drugače

                     Di

                     :

                     število referenčnih odmerkov, ki jih vsebuje primarna embalaža (i)

                     Ri

                     :

                     indeks ponovnega polnjenja. Ri = 1 (če se embalaža ne uporabi znova za isti namen), oziroma Ri = 2 (če vlagatelj lahko dokumentira, da je komponento embalaže mogoče znova uporabiti za isti namen in da omogoča nakup ponovnih polnjenj).

               Vlagatelj predloži podpisano izjavo o skladnosti, s katero potrjuje vsebnost poporabniško recikliranega materiala, skupaj s povezano dokumentacijo. Embalaža velja za poporabniško reciklirano, če so bile surovine, uporabljene za njeno proizvodnjo, zbrane pri proizvajalcih embalaže na ravni distribucije ali potrošnika.
         (c)   Zasnova za recikliranje

         Za olajšanje učinkovite reciklaže mora biti plastična embalaža zasnovana brez potencialnih onesnaževal in nezdružljivih materialov, za katere je znano, da ovirajo ločevanje ali ponovno obdelavo ali zmanjšujejo kakovost recikliranega materiala. Etiketa ali ovitek, zaporka in po potrebi pregradni premazi posamezno ali v kombinaciji ne smejo vsebovati materialov in komponent, navedenih v preglednici 4. Črpalni mehanizmi (vključno z razpršilci) so izvzeti iz te zahteve.

            Preglednica 4

            Materiali in komponente, ki so izključeni iz embalažnih elementov

                     Embalažni element

                     Izključeni materiali in komponente (*4)

                     Etiketa ali ovitek

                                 —

                                 Etiketa ali ovitek PS v kombinaciji s plastenko PET, PP ali HDPE

                                 —

                                 Etiketa ali ovitek PVC v kombinaciji s plastenko PET, PP ali HDPE

                                 —

                                 Etiketa ali ovitek PETG v kombinaciji s plastenko PET

                                 —

                                 Vsi drugi plastični materiali za ovitke/etikete z gostoto > 1 g/cm3, ki se uporabljajo s plastenko PET

                                 —

                                 Vsi drugi plastični materiali za ovitke/etikete z gostoto < 1 g/cm3, ki se uporabljajo s plastenko PP ali HDPE

                                 —

                                 Etikete ali ovitki, ki so metalizirani ali privarjeni na embalažo (etiketiranje v modelu)

                     Zaporka

                                 —

                                 Zaporka PS v kombinaciji s plastenko PET, HDPE ali PP

                                 —

                                 Zaporka PVC v kombinaciji s plastenko PET, PP ali HDPE

                                 —

                                 Zaporke PETG ali material zaporke z gostoto > 1 g/cm3 v kombinaciji s plastenko PET

                                 —

                                 Zaporke iz kovine, stekla ali EVA, ki jih ni mogoče enostavno ločiti od plastenke

                                 —

                                 Zaporke iz silikona. Izvzete so silikonske zaporke z gostoto < 1 g/cm3 v kombinaciji s plastenko PET in silikonske zaporke z gostoto > 1 g/cm3 v kombinaciji s plastenko PEHD ali PP.

                                 —

                                 Kovinske folije ali tesnila, ki po odprtju proizvoda ostanejo pritrjeni na plastenko ali zaporko plastenke

                     Pregradni premazi

                     Pregrade iz poliamida, funkcionalnih poliolefinov, metalizirane pregrade in pregrade za blokiranje svetlobe

            Ocenjevanje in preverjanje: vlagatelj predloži podpisano izjavo o skladnosti, v kateri je navedena surovinska sestava embalaže, vključno s posodo, etiketo ali ovitkom, lepili, zaporko in pregradnim premazom, kjer je ustrezno, skupaj s fotografijami ali tehničnimi skicami primarne embalaže.

            Merilo 6 – primernost za uporabo

         Proizvod mora imeti zadovoljivo učinkovitost čiščenja pri najnižji temperaturi in v odmerku, ki ju priporoča proizvajalec za trdoto vode v skladu z „Okvirnim preskušanjem učinkovitosti detergentov za strojno pomivanje posode za uporabo v industriji in ustanovah“, ki je na voljo na spletni znaka EU za okolje (5).

            Ocenjevanje in preverjanje: vlagatelj predloži dokumentacijo, ki dokazuje, da je bil proizvod preskušen pod pogoji, določenimi v okviru in da so rezultati pokazali, da je proizvod dosegel vsaj najmanjšo zahtevano učinkovitost čiščenja. Vlagatelj predloži tudi dokumentacijo, ki dokazuje skladnost z zahtevami za laboratorij, vključenimi v zadevne harmonizirane standarde za preskuševalne in kalibracijske laboratorije, če je to ustrezno.
         Enakovreden preskus učinkovitosti se lahko uporabi, če ga pristojni organ oceni in sprejme kot enakovrednega.

            Merilo 7 – samodejni sistemi odmerjanja

         Za večkomponentne sisteme mora vlagatelj zagotoviti uporabo proizvoda skupaj s samodejnim in nadzorovanim sistemom odmerjanja.
         Z namenom zagotavljanja pravilnega odmerka v samodejnih sistemih odmerjanja bodo v vseh prostorih, kjer uporabljajo proizvod, v obdobju, na katerega se nanaša dovoljenje, vsaj enkrat letno opravljeni obiski pri strankah, ki bodo vključevali kalibracijo opreme za odmerjanje. Takšne obiske pri strankah lahko opravijo tretje osebe.

            Ocenjevanje in preverjanje: vlagatelj predloži podpisano izjavo o skladnosti, skupaj z opisom vsebine obiskov pri stranki, kdo je zanje odgovoren ter njihovo pogostnost.

            Merilo 8 – informacije za uporabnike

         Proizvodu morajo biti priložena navodila za pravilno uporabo, da se učinkovitost proizvoda kar najbolj poveča, količina odpadkov pa kar najbolj zmanjša ter da se zmanjšata onesnaženje voda in poraba virov. Ta navodila morajo biti čitljiva ali vsebovati grafični prikaz ali piktograme ter vsebovati naslednje informacije:

                     (a)

                        Navodila za odmerjanje

                     Navodila za odmerjanje morajo vsebovati odmerek v g ali ml in/ali drugo ali alternativno mero (npr. pokrovčke, pritiske na razpršilec) in vpliv trdote vode na odmerek.
                     Ta zahteva se ne nanaša na večkomponentne proizvode, ki se odmerjajo s pomočjo samodejnega sistema.
                     Vključiti je treba navedbe o najpogostejši trdoti vode na območju, na katerem bo proizvod tržen, ali pa navesti, kje je mogoče najti te informacije.

                     (b)

                        Informacije o odlaganju embalaže

                     Primarna embalaža mora vsebovati informacije o ponovni uporabi, recikliranju in pravilnem odlaganju embalaže.

                     (c)

                        Okoljske informacije

                     Na primarni embalaži mora biti besedilo, ki poudarja pomembnost uporabe pravilnega odmerka in najnižje priporočene temperature, da bodo poraba energije in vode ter onesnaževanje vode kar najmanjši.

            Ocenjevanje in preverjanje: vlagatelj predloži podpisano izjavo o skladnosti skupaj z vzorcem etikete proizvoda.

            Merilo 9 – informacije na znaku EU za okolje

         Logotip mora biti viden in čitljiv. Številka registracije/dovoljenja znaka EU za okolje mora biti čitljiva in dobro vidna na proizvodu.
         Vlagatelj se lahko odloči za vključitev neobveznega besedilnega polja na etiketi, ki vsebuje naslednje besedilo:

                     —

                     Omejen vpliv na vodno okolje;

                     —

                     Omejena količina nevarnih snovi;

                     —

                     Testirano za učinkovitost čiščenja.

            Ocenjevanje in preverjanje: vlagatelj predloži podpisano izjavo o skladnosti skupaj z vzorcem etikete proizvoda ali dekorativni potisk embalaže, na katerem je znak EU za okolje.

            (1)  Uredba (ES) št. 765/2008 Evropskega parlamenta in Sveta z dne 9. julija 2008 o določitvi zahtev za akreditacijo in nadzor trga v zvezi s trženjem proizvodov ter razveljavitvi Uredbe (EGS) št. 339/93 (UL L 218, 13.8.2008, str. 30).

            (2)  Uredba (ES) št. 1907/2006 Evropskega Parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH), o ustanovitvi Evropske agencije za kemikalije ter spremembi Direktive 1999/45/ES ter razveljavitvi Uredbe Sveta (EGS) št. 793/93 in Uredbe Komisije (ES) št. 1488/94 ter Direktive Sveta 76/769/EGS in direktiv Komisije 91/155/EGS, 93/67/EGS, 93/105/ES in 2000/21/ES (UL L 396, 30.12.2006, str. 1).

            (*1)  „ni omejitve“ pomeni: ne glede na koncentracijo vse namenoma dodane snovi, stranski produkti in nečistoče iz surovin (analitična meja zaznavnosti)

            (3)  Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).

            (4)  Da se snov ne kopiči v organizmih, šteje, če je njen faktor BCF < 100 ali log Kow < 3,0. Če sta znani vrednosti BCF in log Kow, se uporabi najvišja izmerjena vrednost BCF.

            (*2)  Vključno s stabilizatorji in drugimi pomožnimi snovmi v pripravkih.

            (*3)  V koncentracijah, manjših od 0,2 % v surovini, če je skupna koncentracija v končnem proizvodu manjša od 0,10 %.

            (*4)  EVA – etilen vinil acetat, HDPE – polietilen z visoko gostoto, PET – polietilen tereftalat, PETG – polietilen tereftalat, modificiran z glikolom, PP – polipropilen, PS – polistiren, PVC – polivinilklorid.

            (5)  Na voljo na naslovu: [URL za protokol na spletni strani znaka EU za okolje bo vstavljen kasneje – trenutno je mogoče vse predlagane dokumente protokola najti v Tehničnem poročilu].


title: Sklep št. U4 z dne 13. decembra 2011 o postopkih povračil v skladu s členom 65(6) in (7) Uredbe (ES) št. 883/2004 in členom 70 Uredbe (ES) št. 987/2009  Besedilo velja za EGP in za sporazum ES/Švica

text:
               25.2.2012

               SL

               Uradni list Evropske unije

               C 57/4

         SKLEP št. U4
   z dne 13. decembra 2011
   o postopkih povračil v skladu s členom 65(6) in (7) Uredbe (ES) št. 883/2004 in členom 70 Uredbe (ES) št. 987/2009
   (Besedilo velja za EGP in za sporazum ES/Švica)
   2012/C 57/04
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti, v skladu s katerim je Upravna komisija pristojna za obravnavo vseh vprašanj v zvezi z upravljanjem ali razlago, ki izhajajo iz določb Uredbe (ES) št. 883/2004 in Uredbe (ES) št. 987/2009,
   ob upoštevanju člena 65(6) in (7) Uredbe (ES) št. 883/2004,
   ob upoštevanju člena 70 Uredbe (ES) št. 987/2009,
   v skladu s pogoji iz drugega pododstavka člena 71(2) Uredbe (ES) št. 883/2004,
   ob upoštevanju naslednjega:

               (1)

               Uredba (ES) št. 883/2004 v členu 65 uvaja mehanizem povračil z namenom zagotavljanja pravičnejšega finančnega ravnovesja med državami članicami v primeru brezposelnih oseb, ki stalno prebivajo v državi članici, ki ni pristojna država. Povračila izravnajo dodatno finančno breme držav članic stalnega prebivališča, ki zagotavlja dajatve za brezposelnost v skladu s členom 65(5)(a) Uredbe (ES) št. 883/2004, ne da bi od zadevnih oseb prejela prispevke med njihovo zadnjo dejavnostjo, opravljeno v drugi državi članici.

               (2)

               Dajatve za brezposelnost iz člena 65(5)(a) Uredbe (ES) št. 883/2004, ki jih v predpisanem obdobju zagotavlja država članica stalnega prebivališča, povrne država, katere zakonodaja je nazadnje veljala za brezposelno osebo, ne glede na pogoje upravičenosti do dajatev za brezposelnost iz zakonodaje te države.

               (3)

               Medtem ko četrti stavek člena 65(6) Uredbe (ES) št. 883/2004 omogoča, da se obdobje izvoza dajatev iz odstavka 5(b) navedenega člena odšteje od obdobja povračila, se druga obdobja prejemanja dajatev za brezposelnost od države, v kateri je zadevna oseba nazadnje opravljala dejavnost (zlasti v skladu s členom 65(1) ali zadnjim stavkom člena 65(2) Uredbe (ES) št. 883/2004), ne odštejejo.

               (4)

               Dogovorjene najboljše prakse bodo prispevale k hitremu in učinkovitemu poravnavanju povračil med nosilci.

               (5)

               Nosilci potrebujejo preglednost in usmeritve, da lahko zagotavljajo enotno in usklajeno uporabo določb EU o postopkih povračil v skladu s členom 65(6) in (7) Uredbe (ES) št. 883/2004 in členom 70 Uredbe (ES) št. 987/2009 –

         SKLENILA:
   I.   SPLOŠNA NAČELA POSTOPKA POVRAČIL

               1.

               Kadar je država stalnega prebivališča zadevni osebi zagotovila dajatve za brezposelnost v skladu s členom 65(5)(a) Uredbe (ES) št. 883/2004 (v nadaljnjem besedilu: osnovna uredba), se v skladu z določbami o povračilu iz odstavkov 6 in 7 navedenega člena finančno breme porazdeli med državo stalnega prebivališča (v nadaljnjem besedilu: država upnica) in državo, katere zakonodaja je nazadnje veljala za brezposelno osebo (v nadaljnjem besedilu: država dolžnica).

               2.

               Zahtevek za povračilo ne sme biti zavrnjen na podlagi dejstva, da zadevna oseba ne bi bila upravičena do dajatev za brezposelnost v skladu z nacionalno zakonodajo države dolžnice.

               3.

               Država upnica lahko povračilo zahteva le, če je bila zadevna oseba pred začetkom brezposelnosti določeno obdobje zaposlena ali samozaposlena v državi dolžnici in kadar so takšna obdobja priznana za namene dajatev za brezposelnost v tej državi.

         II.   DOLOČITEV OBDOBJA POVRAČILA

               1.

               Obdobje treh ali petih mesecev, za katerega se lahko zahteva povračilo, iz člena 65(6) in (7) osnovne uredbe (v nadaljnjem besedilu: obdobje povračila) začne teči prvi dan dejanskega izplačila dajatev za brezposelnost. Obdobje povračila se izteče, ko se izteče rok iz člena 65(6) in (7) osnovne uredbe (3 do 5 mesecev), ne glede na kakršno koli zmanjšanje, zaustavitev ali preklic upravičenosti do dajatve ali plačila dajatve v navedenem obdobju v skladu z zakonodajo države upnice.

               2.

               Nov zahtevek za povračilo je mogoče predložiti šele, ko zadevna oseba izpolnjuje pogoje glede ponovne upravičenosti do dajatev iz zakonodaje države upnice v skladu s členom 65(5)(a) osnovne uredbe, kadar ta upravičenost ne izhaja iz prejšnjega sklepa o odobritvi dajatev za brezposelnost.

               3.

               Ne glede na četrti stavek člena 65(6) osnovne uredbe se nobena druga obdobja prejemanja dajatev za brezposelnost, plačanih v skladu z zakonodajo države dolžnice, ne odštejejo od obdobja povračila.

         III.   PODALJŠANJE OBDOBJA POVRAČILA V SKLADU S ČLENOM 65(7) OSNOVNE UREDBE

               1.

               Obdobje povračila se v skladu s členom 65(7) osnovne uredbe podaljša na 5 mesecev, če je bila zadevna oseba 12 mesecev zaposlena ali samozaposlena in je to obdobje priznano za namene dajatev za brezposelnost, in sicer v 24 mesecih pred dnevom dejanskega izplačila dajatev za brezposelnost.

               2.

               Podaljšanje obdobja povračila iz člena 65(7) osnovne uredbe se ne sme zavrniti na podlagi dejstva, da zadevna oseba ne bi bila upravičena do dajatev za brezposelnost v skladu z nacionalno zakonodajo države dolžnice.

         IV.   DOLOČITEV NAJVIŠJEGA ZNESKA POVRAČILA IZ ČLENA 70 UREDBE (ES) št. 987/2009 (V NADALJNJEM BESEDILU: IZVEDBENA UREDBA)

               1.

               O najvišjem znesku povračila, ki velja med državami članicami iz Priloge 5 izvedbene uredbe in zadnjega stavka člena 70 navedene uredbe, se Upravno komisijo obvesti v šestih mesecih po koncu zadevnega koledarskega leta. Sporočilo, ki ga predloži vsaka država članica iz Priloge 5, vsebuje najvišji znesek, veljaven v zadevnem koledarskem letu, ter opis metode, ki je bila uporabljena za njegov izračun.

         V.   RAZNE DOLOČBE

               1.

               Ko je država dolžnica obveščena o zahtevku za povračilo, vsaka naknadna sprememba zneska dajatve za brezposelnost, ki velja za retroaktivno povračilo v skladu z zakonodajo države upnice, ne vpliva na zahtevek, o katerem jo je obvestila država upnica.

               2.

               Celoten znesek dajatev, ki jih zagotavlja nosilec v kraju stalnega prebivališča (drugi stavek člena 65(6) osnovne uredbe), zajema celotne stroške dajatev za brezposelnost, ki jih ima država upnica pred kakršnimi koli odbitki („bruto znesek“).

         VI.   KONČNE DOLOČBE

               1.

               Določbe o povračilu iz člena 65(6) in (7) osnovne uredbe zadevajo le dajatve, odobrene na podlagi člena 65(5)(a) osnovne uredbe.

               2.

               Pri izvajanju postopkov povračil so vodilna načela dobro sodelovanje med nosilci, pragmatizem in prožnost.

               3.

               Ta sklep se objavi v Uradnem listu Evropske unije.

               4.

               Ta sklep začne veljati prvi dan drugega meseca po objavi za vse zahtevke za povračilo, ki pred navedenim datumom še niso bili poravnani.

            Predsednica Upravne komisije

         Elżbieta ROŻEK


title: 2010/294/: Sklep Sveta z dne 10. maja 2010 o dogodku Evropska prestolnica kulture za leto 2014

text:
               22.5.2010

               SL

               Uradni list Evropske unije

               L 126/24

         SKLEP SVETA
   z dne 10. maja 2010
   o dogodku Evropska prestolnica kulture za leto 2014
   (2010/294/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa št. 1622/2006/ES Evropskega parlamenta in Sveta o vzpostavitvi aktivnosti Skupnosti za dogodek Evropske prestolnice kulture za leta 2007 do 2019 (1), in zlasti člena 9(3) Sklepa,
   ob upoštevanju poročil izbirnega sveta iz septembra 2009 o izbirnem postopku za evropski prestolnici kulture na Švedskem in v Latviji ter pozitivnega mnenja Evropskega parlamenta,
   ob upoštevanju, da so v celoti izpolnjena merila iz člena 4 Sklepa št. 1622/2006/ES,
   ob upoštevanju priporočila Komisije z dne 23. aprila 2010 –
   SPREJEL NASLEDNJI SKLEP:
   Člen 1
   Za „Evropsko prestolnico kulture za leto 2014“ se imenujeta Umeå (Švedska) in Riga (Latvija).

      V Bruslju, 10. maja 2010

            Za Svet

            Predsednica

         Á. GONZÁLEZ-SINDE REIG

      (1)  UL L 304, 3.11.2006, str. 1.


Pomembno pravno obvestilo

|

2013/106/EU: Sklep Evropskega sveta z dne 11. maja 2012 o preučitvi – s strani konference predstavnikov vlad držav članic – spremembe Pogodb, ki jih predlaga irska vlada v obliki Protokola o pomislekih irskega naroda o Lizbonski pogodbi, ki se bo priložil Pogodbi o Evropski uniji in Pogodbi o delovanju Evropske unije, ter o tem, da se ne skliče Konvencija - Protokol o pomislekih irskega naroda o Lizbonski pogodbi

Uradni list L 060 , 02/03/2013 str. 0129 - 0139

		Sklep Evropskega svetaz dne 11. maja 2012o preučitvi – s strani konference predstavnikov vlad držav članic – spremembe Pogodb, ki jih predlaga irska vlada v obliki Protokola o pomislekih irskega naroda o Lizbonski pogodbi, ki se bo priložil Pogodbi o Evropski uniji in Pogodbi o delovanju Evropske unije, ter o tem, da se ne skliče Konvencija(2013/106/EU)EVROPSKI SVET JE –ob upoštevanju Pogodbe o Evropski uniji in zlasti člena 48(3) Pogodbe,ob upoštevanju predloga spremembe Pogodb, ki ga je 20. julija 2011 irska vlada predložila Svetu, Svet pa ga je nato 12. oktobra 2011 predložil Evropskemu svetu,ob upoštevanju odobritve Evropskega parlamenta, da se ne skliče Konvencija [1],ob upoštevanju mnenja Evropskega parlamenta [2],po uradni obvestitvi nacionalnih parlamentov o predlogu,ob upoštevanju mnenja Evropske komisije [3],ob upoštevanju naslednjega:(1) Voditelji držav ali vlad 27 držav članic Evropske unije, ki so se sestali v okviru Evropskega sveta, so na zasedanju 18. in 19. junija 2009 sprejeli Sklep o pomislekih irskega naroda o Lizbonski pogodbi in izjavili, da bodo ob sklenitvi naslednje pristopne pogodbe določbe navedenega sklepa vključili v protokol, ki bo v skladu z njihovimi ustavnimi pravili priložen Pogodbi o Evropski uniji (PEU) in Pogodbi o delovanju Evropske unije (PDEU).(2) Irska vlada je 20. julija 2011 v skladu s prvim stavkom člena 48(2) PEU predlagala spremembo Pogodb v obliki Protokola o pomislekih irskega naroda o Lizbonski pogodbi.(3) Svet je 12. oktobra 2011 v skladu s tretjim stavkom člena 48(2) PEU predlog irske vlade predložil Evropskemu svetu. O njem so bili uradno obveščeni tudi nacionalni parlamenti.(4) Evropski svet je na zasedanju 23. oktobra 2011 v skladu s prvim pododstavkom člena 48(3) PEU odločil, da se bo o predlaganih spremembah posvetoval z Evropskim parlamentom in Komisijo. Prav tako je v skladu z drugim pododstavkom člena 48(3) PEU odločil, da bo prosil za odobritev Evropskega parlamenta, da se ne skliče Konvencija, saj meni, da obseg predlaganih sprememb tega ne upravičuje.(5) Evropski parlament je 18. aprila 2012 sprejel pozitivno mnenje o predlaganih spremembah. Prav tako je odobril, da se ne skliče Konvencija, saj obseg predlaganih sprememb tega ne upravičuje. Komisija je 4. maja 2012 sprejela pozitivno mnenje o predlaganih spremembah.(6) Zato je ustrezno, da Evropski svet v skladu z drugim pododstavkom člena 48(3) PEU odloči, da bi morala konferenca predstavnikov vlad držav članic preučiti spremembe, ki jih predlaga irska vlada, določiti mandat konference in skleniti, da se Konvencija ne skliče –SPREJEL NASLEDNJI SKLEP:Člen 1Evropski svet je odločil, da konferenca predstavnikov vlad držav članic preuči spremembe, ki jih predlaga irska vlada v obliki Protokola o pomislekih irskega naroda o Lizbonski pogodbi, ki se bo priložil Pogodbi o Evropski uniji in Pogodbi o delovanju Evropske unije, in sicer kot besedilo, ki je priloženo temu sklepu, ki določa mandat navedene konference. Ob upoštevanju obsega predlaganih sprememb se v skladu s členom 48(3) Pogodbe o Evropski uniji Konvencija ne skliče.Člen 2Ta sklep začne veljati na dan njegovega sprejetja.V Bruslju, 11. maja 2012Za Evropski svetPredsednikH. van Rompuy[1] Odobritev z dne 18. aprila 2012 (še ni objavljeno v Uradnem listu).[2] Mnenje z dne 18. aprila 2012 (še ni objavljeno v Uradnem listu).[3] Mnenje z dne 4. maja 2012 (še ni objavljeno v Uradnem listu).--------------------------------------------------Protokolo pomislekih irskega naroda o Lizbonski pogodbiKRALJEVINA BELGIJA,REPUBLIKA BOLGARIJA,ČEŠKA REPUBLIKA,KRALJEVINA DANSKA,ZVEZNA REPUBLIKA NEMČIJA,REPUBLIKA ESTONIJA,IRSKA,HELENSKA REPUBLIKA,KRALJEVINA ŠPANIJA,FRANCOSKA REPUBLIKA,ITALIJANSKA REPUBLIKA,REPUBLIKA CIPER,REPUBLIKA LATVIJA,REPUBLIKA LITVA,VELIKO VOJVODSTVO LUKSEMBURG,MADŽARSKA,MALTA,KRALJEVINA NIZOZEMSKA,REPUBLIKA AVSTRIJA,REPUBLIKA POLJSKA,PORTUGALSKA REPUBLIKA,ROMUNIJA,REPUBLIKA SLOVENIJA,SLOVAŠKA REPUBLIKA,REPUBLIKA FINSKA,KRALJEVINA ŠVEDSKA,ZDRUŽENO KRALJESTVO VELIKE BRITANIJE IN SEVERNE IRSKE,v nadaljnjem besedilu: VISOKE POGODBENICE, so se –OB SKLICEVANJU na Sklep voditeljev držav ali vlad 27 držav članic Evropske unije, ki so se sestali v okviru Evropskega sveta 18. in 19. junija 2009, o pomislekih irskega naroda o Lizbonski pogodbi,OB SKLICEVANJU na izjavo voditeljev držav ali vlad, ki so se 18. in 19. junija 2009 sestali v okviru Evropskega sveta, da bodo ob sklenitvi naslednje pristopne pogodbe določbe navedenega sklepa vključili v protokol, ki bo v skladu z ustavnimi pravili držav članic priložen Pogodbi o Evropski uniji in Pogodbi o delovanju Evropske unije,OB UGOTOVITVI, da so visoke pogodbenice podpisale Pogodbo med visokimi pogodbenicami in Republiko Hrvaško o pristopu Republike Hrvaške k Evropski uniji –DOGOVORILE o naslednjih določbah, ki bodo priložene Pogodbi o Evropski uniji in Pogodbi o delovanju Evropske unije:NASLOV IPRAVICA DO ŽIVLJENJA, DRUŽINA IN IZOBRAŽEVANJEČlen 1Lizbonska pogodba, ki podeljuje Listini Evropske unije o temeljnih pravicah pravni status, ali določbe te pogodbe v zvezi z območjem svobode, varnosti in pravice v ničemer ne vplivajo na področje uporabe in uveljavljanje varstva pravice do življenja iz člena 40.3.1, 40.3.2 in 40.3.3, varstva družine iz člena 41 in varstva pravic do izobraževanja v členih 42 ter 44.2.4 in 44.2.5 irske ustave.NASLOV IIOBDAVČITEVČlen 2Lizbonska pogodba v ničemer in za nobeno državo članico ne spreminja obsega ali uveljavljanja pristojnosti Evropske unije v zvezi z obdavčitvijo.NASLOV IIIVARNOST IN OBRAMBAČlen 3Dejavnosti Unije na mednarodnem prizorišču temeljijo na načelih demokracije, pravne države, univerzalnosti in nedeljivosti človekovih pravic in temeljnih svoboščin, spoštovanju človekovega dostojanstva, načelih enakosti in solidarnosti ter na spoštovanju načel Ustanovne listine Združenih narodov in mednarodnega prava.Skupna varnostna in obrambna politika Unije je sestavni del skupne zunanje in varnostne politike ter Uniji zagotavlja operativne zmogljivosti za misije zunaj njenih meja za ohranjanje miru, preprečevanje konfliktov in krepitev mednarodne varnosti v skladu z načeli Ustanovne listine Združenih narodov.Ne posega v varnostno in obrambno politiko držav članic, vključno z Irsko, niti v obveznosti držav članic.Lizbonska pogodba ne vpliva na irsko tradicionalno politiko vojaške nevtralnosti niti vanjo ne posega.Države članice, vključno z Irsko, bodo v duhu solidarnosti in brez poseganja v tradicionalno politiko vojaške nevtralnosti določile vrsto pomoči ali podpore posamezni državi članici, na katero je izvršen teroristični napad ali je žrtev oboroženega napada na njeno ozemlje.Vsako odločitev o prehodu na skupno obrambo bo moral soglasno sprejeti Evropski svet. Države članice, vključno z Irsko, se bodo v skladu z določbami Lizbonske pogodbe in svojimi zadevnimi ustavnimi pravili odločile, ali bodo sprejele skupno obrambo ali ne.Ta naslov v ničemer ne vpliva na stališče ali politiko katere koli druge države članice o varnosti in obrambi niti v to stališče ali politiko ne posega.Prav tako se vsaka država članica v skladu z določbami Lizbonske pogodbe in svojimi notranjepravnimi zahtevami sama odloči, ali bo sodelovala v stalnem strukturnem sodelovanju ali Evropski obrambni agenciji.Lizbonska pogodba ne predvideva ustanovitve evropske vojske ali nabora za kakršno koli vojaško formacijo.Ravno tako ne vpliva na pravico Irske ali katere koli druge države članice, da določi naravo in obseg svoje obrambe ter sredstev, ki jih nameni za varnost, in naravo svojih obrambnih zmogljivosti.Irska oziroma vsaka država članica bo v skladu s svojimi notranjepravnimi zahtevami sama odločila, ali bo sodelovala v kateri koli vojaški operaciji.NASLOV IVKONČNE DOLOČBEČlen 4Protokol bo na voljo za podpis visokim pogodbenicam do 30. junija 2012.Visoke pogodbenice in Republika Hrvaška, v primeru, če ta protokol še ne začne veljati na dan pristopa Republike Hrvaške k Evropski uniji, ratificirajo ta protokol v skladu s svojimi ustavnimi pravili. Listine o ratifikaciji se deponirajo pri vladi Italijanske republike.Ta Protokol, če je to mogoče, začne veljati 30. junija 2013, če so bile deponirane vse listine o ratifikaciji, sicer pa prvi dan meseca, ki sledi deponiranju listine o ratifikaciji zadnje države članice.Člen 5Ta protokol, sestavljen v enem izvirniku v angleškem, bolgarskem, češkem, danskem, estonskem, finskem, francoskem, grškem, irskem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer so besedila v vseh teh jezikih enako verodostojna, se deponira v arhivu vlade Italijanske republike, ki bo poslala overjeno kopijo vladam drugih držav članic.Ko postane Republika Hrvaška v skladu s členom 2 Akta o pogojih pristopa Republike Hrvaške zavezana s tem protokolom, se hrvaško besedilo tega protokola, ki je enako verodostojno kot besedila iz prvega odstavka, prav tako deponira v arhivu vlade Italijanske republike, ki bo poslala overjeno kopijo vsem vladam drugih držav članic.V POTRDITEV TEGA so spodaj podpisani pooblaščenci podpisali ta protokol.Съставено в Брюксел на тринадесети юни две хиляди и дванадесета година.Hecho en Bruselas, el trece de junio de dos mil doce.V Bruselu dne třináctého června dva tisíce dvanáct.Udfærdiget i Bruxelles den trettende juni to tusind og tolv.Geschehen zu Brüssel am dreizehnten Juni zweitausendzwölf.Kahe tuhande kaheteistkümnenda aasta juunikuu kolmeteistkümnendal päeval Brüsselis.Έγινε στις Βρυξέλλες, στις δέκα τρεις Ιουνίου δύο χιλιάδες δώδεκα.Done at Brussels on the thirteenth day of June in the year two thousand and twelve.Fait à Bruxelles, le treize juin deux mille douze.Arna dhéanamh sa Bhruiséil, an tríú lá déag de Mheitheamh an bhliain dhá mhíle agus a dó dhéag.Fatto a Bruxelles, addì tredici giugno duemiladodici.Briselē, divi tūkstoši divpadsmitā gada trīspadsmitajā jūnijā.Priimta du tūkstančiai dvyliktų metų birželio tryliktą dieną Briuselyje.Kelt Brüsszelben, a kétezer-tizenkettedik év június havának tizenharmadik napján.Magħmul fi Brussell, fit- tlettax-il jum ta’ Ġunju tas-sena elfejn u tnax.Gedaan te Brussel, de dertiende juni tweeduizend twaalf.Sporządzono w Brukseli dnia trzynastego czerwca roku dwa tysiące dwunastego.Feito em Bruxelas, em treze de junho de dois mil e doze.Întocmit la Bruxelles la treisprezece iunie două mii doisprezece.V Bruseli dňa trinásteho júna dvetisícdvanásť.V Bruslju, dne trinajstega junija leta dva tisoč dvanajst.Tehty Brysselissä kolmantenatoista päivänä kesäkuuta vuonna kaksituhattakaksitoista.Som skedde i Bryssel den trettonde juni tjugohundratolv.Voor het Koninkrijk BelgiëPour le Royaume de BelgiqueFür das Königreich Belgien+++++ TIFF +++++Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.За Република България+++++ TIFF +++++Za Českou republiku+++++ TIFF +++++For Kongeriget Danmark+++++ TIFF +++++Für die Bundesrepublik Deutschland+++++ TIFF +++++Eesti Vabariigi nimel+++++ TIFF +++++Thar cheann Na hÉireannFor Ireland+++++ TIFF +++++Για την Ελληνική Δημοκρατία+++++ TIFF +++++Por el Reino de España+++++ TIFF +++++Pour la République française+++++ TIFF +++++Per la Repubblica italiana+++++ TIFF +++++Για την Κυπριακή Δημοκρατία+++++ TIFF +++++Latvijas Republikas vārdā –+++++ TIFF +++++Lietuvos Respublikos vardu+++++ TIFF +++++Pour le Grand-Duché de Luxembourg+++++ TIFF +++++Magyarország részéről+++++ TIFF +++++Għal Malta+++++ TIFF +++++Voor het Koninkrijk der Nederlanden+++++ TIFF +++++Für die Republik Österreich+++++ TIFF +++++W imieniu Rzeczypospolitej Polskiej+++++ TIFF +++++Pela República Portuguesa+++++ TIFF +++++Pentru România+++++ TIFF +++++Za Republiko Slovenijo+++++ TIFF +++++Za Slovenskú republiku+++++ TIFF +++++Suomen tasavallan puolestaFör Republiken Finland+++++ TIFF +++++För Konungariket Sverige+++++ TIFF +++++For the United Kingdom of Great Britain and Northern Ireland+++++ TIFF +++++--------------------------------------------------


title: Sklep Sveta (EU) 2017/443 z dne 6. marca 2017 o oblikovanju stališča, ki se zastopa v imenu Evropske unije v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 in 138, ter glede enega predloga spremembe Konsolidirane resolucije o konstruckiji vozil (R.E.3) s smernicami o kibernetski varnosti in varstvu podatkov

text:
               14.3.2017

               SL

               Uradni list Evropske unije

               L 67/82

         SKLEP SVETA (EU) 2017/443
   z dne 6. marca 2017
   o oblikovanju stališča, ki se zastopa v imenu Evropske unije v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 in 138, ter glede enega predloga spremembe Konsolidirane resolucije o konstruckiji vozil (R.E.3) s smernicami o kibernetski varnosti in varstvu podatkov
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija je v skladu s Sklepom Sveta 97/836/ES (1) pristopila k Sporazumu Ekonomske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi navedenih predpisov („Revidiran sporazum iz leta 1958“).

               (2)

               Unija je v skladu s Sklepom Sveta 2000/125/ES (2) pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“).

               (3)

               Direktiva 2007/46/ES Evropskega parlamenta in Sveta (3) je nadomestila sisteme homologacije držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki ZN, sprejeti na podlagi Revidiranega sporazuma iz leta 1958, kot zahteve za homologacijo ali kot alternativa zakonodaji Unije. Od sprejetja navedene direktive se taki pravilniki ZN vedno bolj vključujejo v zakonodajo Unije v okviru EU-homologacije.

               (4)

               Ob upoštevanju izkušenj in tehničnega razvoja je treba zahteve v zvezi z nekaterimi elementi ali lastnostmi, ki so zajete v pravilnikih ZN št. 3, 4, 6, 7, 13, 19, 23, 27, 28, 38, 39, 43, 45, 50, 69, 70, 73, 75, 77, 79, 83, 87, 91, 98, 99, 101, 104, 107, 109, 110, 112, 118, 119, 123 in 138, prilagoditi tehničnemu razvoju.

               (5)

               Za določitev enotnih določb o konstrukciji vozil bi bilo treba Konsolidirano resolucijo o konstrukciji vozil (R.E.3) spremeniti s smernicami o kibernetski varnosti in varstvu podatkov, ne da bi se oviralo razvoj, ki trenutno poteka na ravni Unije v okviru kooperativne, povezane in avtomatizirane vožnje.

               (6)

               Primerno je, da se oblikuje stališče, ki se glede sprejetja navedenih aktov ZN v imenu Unije zastopa v ustreznih odborih UN/ECE, in sicer v upravnem odboru Revidiranega sporazuma iz leta 1958 ter izvršilnem odboru Vzporednega sporazuma –

         SPREJEL NASLEDNJI SKLEP:
   Člen 1
   Stališče, ki se v imenu Unije zastopa v upravnem odboru Revidiranega sporazuma iz leta 1958 ter izvršilnem odboru Vzporednega sporazuma v obdobju med 13. in 17. marcem 2017, je, da se glasuje za predloge iz Priloge k temu sklepu.
   Člen 2
   Ta sklep začne veljati na dan sprejetja.

      V Bruslju, 6. marca 2017

            Za Svet

            Predsednik

         R. GALDES

      (1)  Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) ( UL L 346, 17.12.1997, str. 78).

      (2)  Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).

      (3)  Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).

      PRILOGA

                  Naslov točke dnevnega reda

                  Referenčna št. dokumenta

                  Predlog Dodatka 17 k spremembam 02 Pravilnika št. 3 (odsevne naprave)

                  ECE/TRANS/WP.29/2017/19

                  Predlog Dodatka 18 k Pravilniku št. 4 (osvetlitev zadnjih registrskih tablic)

                  ECE/TRANS/WP.29/2017/20

                  Predlog Dodatka 27 k spremembam 01 Pravilnika št. 6 (smerne svetilke)

                  ECE/TRANS/WP.29/2017/21

                  Predlog Dodatka 26 k spremembam 02 Pravilnika št. 7 (pozicijske svetilke, zavorne svetilke in gabaritne svetilke)

                  ECE/TRANS/WP.29/2017/22

                  Predlog Popravka 2 Revizije 8 Pravilnika št. 13 (zavorni sistemi težkih vozil)

                  ECE/TRANS/WP.29/2017/45

                  Predlog Dodatka 9 k spremembam 04 Pravilnika št. 19 (žarometi za meglo)

                  ECE/TRANS/WP.29/2017/23

                  Predlog Dodatka 21 k Pravilniku št. 23 (luči za vzvratno vožnjo)

                  ECE/TRANS/WP.29/2017/24

                  Predlog Dodatka 1 k spremembam 04 Pravilnika št. 27 (sodobni varnostni trikotniki)

                  ECE/TRANS/WP.29/2017/25

                  Predlog Dodatka 5 k Pravilniku št. 28 (zvočne signalne naprave)

                  ECE/TRANS/WP.29/2017/3

                  Predlog Dodatka 18 k Pravilniku št. 38 (zadnje svetilke za meglo)

                  ECE/TRANS/WP.29/2017/26

                  Predlog Dodatka 1 k spremembam 01 Pravilnika št. 39 (merilnik hitrosti in števec prevoženih kilometrov)

                  ECE/TRANS/WP.29/2017/11

                  Predlog Dodatka 5 k spremembam 01 Pravilnika št. 43 (varnostna zasteklitev)

                  ECE/TRANS/WP.29/2017/12

                  Predlog Dodatka 11 k spremembam 01 Pravilnika št. 45 (čistilniki žarometov)

                  ECE/TRANS/WP.29/2017/27

                  Predlog Dodatka 19 k Pravilniku št. 50 (pozicijske svetilke, zavorne svetilke, smerne svetilke za mopede in motorna kolesa)

                  ECE/TRANS/WP.29/2017/28

                  Predlog Dodatka 6 k spremembam 01 Pravilnika št. 69 (zadnje table za označevanje počasnih vozil)

                  ECE/TRANS/WP.29/2017/30

                  Predlog Dodatka 10 k spremembam 01 Pravilnika št. 70 (zadnje table za označevanje težkih in dolgih vozil)

                  ECE/TRANS/WP.29/2017/31

                  Predlog Dodatka 1 k spremembam 01 Pravilnika št. 73 (bočne zaščitne naprave)

                  ECE/TRANS/WP.29/2017/17

                  Predlog Dodatka 16 k Pravilniku št. 75 (pnevmatike za vozila kategorije L)

                  ECE/TRANS/WP.29/2017/8

                  Predlog Dodatka 17 k Pravilniku št. 77 (parkirne svetilke)

                  ECE/TRANS/WP.29/2017/32

                  Predlog Dodatka 6 k spremembam 01 Pravilnika št. 79 (krmilje)

                  ECE/TRANS/WP.29/2017/10 in GRRF-83-08-Rev.3

                  Predlog Dodatka 9 k spremembam 06 Pravilnika št. 83 (emisije vozil kategorij M1 in N1)

                  ECE/TRANS/WP.29/2017/42

                  Predlog Dodatka 5 k spremembam 07 Pravilnika št. 83 (emisije vozil kategorij M1 in N1)

                  ECE/TRANS/WP.29/2017/43

                  Predlog Dodatka 19 k Pravilniku št. 87 (svetilke za dnevno vožnjo)

                  ECE/TRANS/WP.29/2017/33

                  Predlog Dodatka 16 k Pravilniku št. 91 (bočne svetilke)

                  ECE/TRANS/WP.29/2017/34

                  Predlog Dodatka 8 k spremembam 01 Pravilnika št. 98 (žarometi s svetlobnimi viri, ki delujejo na principu električnega praznjenja v plinu)

                  ECE/TRANS/WP.29/2017/35

                  Predlog Dodatka 13 k Pravilniku št. 99 (svetlobni viri, ki delujejo na principu električnega praznjenja v plinu)

                  ECE/TRANS/WP.29/2017/36

                  Predlog Dodatka 7 k spremembam 01 Pravilnika št. 101 (emisije ogljikovega dioksida/poraba goriva)

                  ECE/TRANS/WP.29/2017/44

                  Predlog Dodatka 9 k Pravilniku št. 104 (odsevne oznake)

                  ECE/TRANS/WP.29/2017/37

                  Predlog Popravka 2 k spremembam 06 Pravilnika št. 107 (vozila kategorij M2 in M3)

                  ECE/TRANS/WP.29/2017/13

                  Predlog Popravka 1 k spremembam 07 Pravilnika št. 107 (vozila kategorij M2 in M3)

                  ECE/TRANS/WP.29/2017/14

                  Predlog Dodatka 8 k Pravilniku št. 109 (protektirane pnevmatike za gospodarska vozila in njihove priklopnike)

                  ECE/TRANS/WP.29/2017/9

                  Predlog Dodatka 6 k spremembam 01 Pravilnika št. 110 (vozila, ki za pogon uporabljajo stisnjen zemeljski plin/utekočinjen zemeljski plin)

                  ECE/TRANS/WP.29/2017/15

                  Predlog Dodatka 7 k spremembam 01 Pravilnika št. 112 (žarometi z asimetričnim kratkim svetlobnim pramenom)

                  ECE/TRANS/WP.29/2017/38

                  Predlog Dodatka 3 k spremembam 02 Pravilnika št. 118 (gorljivost materialov)

                  ECE/TRANS/WP.29/2017/16

                  Predlog sprememb 03 Pravilnika št. 118 (gorljivost materialov)

                  ECE/TRANS/WP.29/2017/18

                  Predlog Dodatka 5 k spremembam 01 Pravilnika št. 119 (svetilke za zavijanje)

                  ECE/TRANS/WP.29/2017/40

                  Predlog Dodatka 8 k spremembam 01 Pravilnika št. 123 (prilagodljivi sistemi sprednje osvetlitve (AFS))

                  ECE/TRANS/WP.29/2017/41

                  Predlog Dodatka 1 k Pravilniku št. 138 (tiha vozila za cestni prevoz)

                  ECE/TRANS/WP.29/2017/6

                  Predlog sprememb 01 Pravilnika št. 138 (tiha vozila za cestni prevoz)

                  ECE/TRANS/WP.29/2017/7

                  Predlog osnutka smernic o kibernetski varnosti in varstvu podatkov

                  ECE/TRANS/WP.29/2017/46


               21.6.2016

               SL

               Uradni list Evropske unije

               C 224/39

         P8_TA(2014)0003
   Imenovanje štirih članov Evropske komisije
   Sklep Evropskega parlamenta z dne 16. julija 2014 o potrditvi imenovanja Jyrkija Katainena, Jaceka Dominika, Ferdinanda Nellija Ferocija in Martine Reicherts za člane Komisije (C8-0030/2014 – 2014/0803(NLE), C8-0083/2014 – 2014/0804(NLE), C8-0084/2014 – 2014/0805(NLE), C8-0085/2014 – 2014/0806(NLE))
   (2016/C 224/12)

      Evropski parlament,

               —

               ob upoštevanju drugega odstavka člena 246 Pogodbe o delovanju Evropske unije,

               —

               ob upoštevanju člena 106a Pogodbe o ustanovitvi Evropske skupnosti za atomsko energijo,

               —

               ob upoštevanju točke 6 Okvirnega sporazuma o odnosih med Evropskim parlamentom in Komisijo (1),

               —

               ob upoštevanju odstopa Ollija Rehna, Janusza Lewandowskega, Antonia Tajanija in Viviane Reding z mesta članov Komisije dne 30. junija 2014,

               —

               ob upoštevanju pisem Sveta z dne 20. junija in 2. julija 2014, s katerimi se je Svet posvetoval s Parlamentom o odločitvi, ki bo sprejeta v medsebojnem soglasju s predsednikom Komisije, o imenovanju štirih članov Komisije (C8-0030/2014, C8-0083/2014, C8-0084/2014, C8-0085/2014)

               —

               ob upoštevanju zaslišanj kandidatov za komisarje, dne 14. julija 2014, ki so jih vodili Odbor za ekonomske in monetarne zadeve, Odbor za proračun, skupaj z Odborom za proračunski nadzor, Odbor za industrijo, raziskave in energetiko ter Odbor za državljanske svoboščine, pravosodje in notranje zadeve, skupaj z Odborom za pravice žensk in enakost spolov, in izjav o oceni, ki so bile pripravljene po teh zaslišanjih;

               —

               ob upoštevanju člena 118 ter Priloge XVI k Poslovniku,

               1.

               potrdi imenovanje Jyrkija Katainena, Jaceka Dominika, Ferdinanda Nellija Ferocija in Martine Reicherts za člane Komisije za preostanek mandata Komisije do 31. oktobra 2014;

               2.

               naroči svojemu predsedniku, naj ta sklep posreduje Svetu, Komisiji in vladam držav članic.

      (1)  UL L 304, 20.11.2010, str. 47.